પૂર્વ પટ્ટીમાં રહેતા ગરીબી રેખા હેઠળના કુટુંબની વનવાસી મહિલાઓને સ્વરોજગારી માટે સંકલિત ડેરી વિકાસ યોજના હેઠળ ૧,૦૪,૦૦૦ દુધાળાં પશુઓ આપી આર્થિક રીતે પગભર કરવામાં આવ્યાં છે. વનવાસી યુવતીઓને રોજગારી માટે વોકેશનલ ટ્રેનિંગ સેન્ટર અંતર્ગત ૭૦ પૈકી ૪૦ તાલીમ કોર્ષ શરૂ કરવામાં આવ્યા છે, જેમાં આશરે ૫૦૦૦ મહિલાઓને તાલીમ સાથે રોજગારી આપવામાં આવી છે. વન અધિકાર અધિનિયમ હેઠળ વ્યક્તિગત દાવાની મંજૂરીમાં વનવાસી મહિલાઓનાં નામ દાખલ કરીને જમીનની હક્કદાર બનાવવામાં આવી છે. વનવાસી કન્યાઓના શિક્ષણને નિયમિત બનાવવા માટે સરસ્વતી સાયકલ સાધના યોજના હેઠળ સાયકલ સહાય આપવામાં આવે છે. આ સાથે મહિલાઓને પાણી માટે દૂર ન જવું પડે તે માટે તેમના ઘર-ગામ સુધી શુદ્ધ પાણીનું કનેક્શન આપવામાં આવ્યું છે. આજે રાજ્યનાં કુલ વનવાસી વિસ્તાર પૈકી ૫૬ ટકા સુધી પીવાનું શુદ્ધ પાણી પહોંચ્યું છે.